Buxoro viloyatida kechki o‘rta asrlar qiyofasi yangi etnoqishloqlarda qayta tiklanadi. Bu haqda “O‘zbekturizm” MK Buxoro hududiy bo‘limi bosh mutaxassisi B. Idiyev ma’lumot berdi.Uning so‘zlariga qaraganda, 2013-2015 yillarda turizmni rivojlantirish hududiy dasturida viloyat markazidan uncha uzoq bo‘lmagan joyda XVII-XVIII asrlarda mavjud bo‘lgan etnik qishloqlarni yaratish bo‘yicha tayyorgarlik ishlari olib borilgan. Unda shahar mehmonlari o‘sha asr shart-sharoitlari bilan tanishib chiqishlari mumkin bo‘ladi. Mehmonlarni qabul qilish shu yilning o‘zidan boshlanadi.